
Esselamu alejkum.  

Imam malu bebu i pitanje je naveče kad stavim bebu da spava koji ***[zikr](https://pitajucene.com/search/zikr/questions/ "Pretraži pitanja o zikru")*** da zikrim za nju? Da li može isti onaj koji za sebe zikrim? (zikr koji je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, preporučio svojoj ćerki Fatimi da uči pred spavanje-umjesto da joj dovede slugu).  

Allah vam dao svako dobro…halalite što vas zahmetim i oduzimam vam od vašeg vremena i rada za ***[islam](https://pitajucene.com/search/islam/questions/ "Pretraži pitanja o Islamu")***. Selam alejkum.


* 
* 
* 
* 
* 
* 
* 

 
ZIKR SA KOJIM SE ZAŠTIĆUJU DJECA

Alejkumusselam.


Bilježi Buharija u svom Sahihu od Abdullaha ibn Abbasa, radijallahu anhuma, da je rekao:


“Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, bi učio dovu za zaštitu Hasana i Husejna (njegovih unuka), (rekavši):


UIZUKUMA BIKELIMATILLAHI ETTAMETI MIN KULLI ŠEJTANIN VE HAMMETIN VE MIN KULLI AJNIN LAMMETIN (SA ALLAHOVIM POTPUNIM RIJEČIMA TRAŽIM ZAŠTITU ZA VAS OD SVIH ŠEJTANA I SVIH OTROVNIH ŽIVOTINJA I OD SVAKOG OKA IZ KOJEG IZLAZI ZLOBA (zavist, ***[urok](https://pitajucene.com/search/urok/questions/ "Pretraži pitanja o uroku")*** i slično)”.


Takođe, u hadisu kojeg bilježi Buharija u svom Sahihu od Aiše, radijallahu anha, u kojem je došlo da je je pred spavanje učio Mu’avvizat (Kulhuvallah, Felek i Nas ili samo Felek i Nas) u svoje šake pa bi potirao po svome čitavom tijelu, a kaže ona (Aiša) da kada se razbolio i bio u svojoj smrtnoj bolesti ona mu je učila iste sure i potirala po njegovom tijelu.


Prema tome, i jedno i drugo ima osnova s tim da je sunnet po pitanju djece ono što je spomenuto u prvom hadisu.


Ve billahi tevfik


 Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.ehlus-sunne.ba>


